ஈரோடு மத்திய பேருந்து நிலையம் அனைத்துப் பேருந்துகளும் வந்து சேரும் இடமாக உள்ளது. இங்கிருந்து மற்ற மாநிலங்களுக்கும், தமிழ்நாட்டிலுள்ள உள்ள மற்ற இடங்களுக்கும் பேருந்துகள் செல்கின்றன. 24 மணி நேரமும் சுற்றுப்புறத்தில் உள்ள தனியார் மற்றும் அரசு பேருந்துப் போக்குவரத்து சேவைகள் உள்ளது. தமிழ்நாடு அரசுப் போக்குவரத்துக் கழகம்(கோயம்புத்தூர்), ஈரோடு மாவட்டத்தின் சாலை போக்குவரத்துக்கு தேவையான உள்ளூர் மற்றும் வெளியூர் பேருந்து சேவைகளை இயக்குகின்றன. மாநில விரைவுப்பேருந்து போக்குவரத்து கழகம், பல்வேறு  இடங்களுக்கு விரைவுப்பேருந்துகளை இயக்குகிறது. தமிழ்நாடு அரசுப் போக்குவரத்துக் கழகம் (TNSTC) கோயம்புத்தூர் பிரிவின் கீழ் ஈரோட்டில் கிளைப் பணிமனை உள்ளது. இது முதலில் ஜீவா போக்குவரத்து கழகம் என அழைக்கப்பட்டது. 1983 ஆம் ஆண்டு ஏப்ரல் 1 முதல் ஈரோடு மாவட்டத்திலும், சுற்றியுள்ள திருப்பூர், நாமக்கல், சேலம் மற்றும் கரூர் மாவட்டங்களில் செயல்படுகிறது. 2005 ஆம் ஆண்டு மார்ச் 31 ஆம் தேதி வரையிலான பேருந்துகளின் எண்ணிக்கை 1218 ஆகும். மத்தியப் பேருந்து நிலையத்தின் போக்குவரத்தை குறைப்பதற்காக  மற்றொரு பேருந்து நிலையம் சோலார்புதுார் (ஈரோடு) நகரத்தில் கட்டப்பட்டு வருகிறது..

சாலைகள்
விமான போக்குவரத்து
தொடருந்து
பேருந்து நிலையம்